“Platsak” Cope vasbeslote om te wenMosiuoa Lekota, Cope-leier. Foto: SABC Mosiuoa Lekota het gesê die Congress of the People (Cope)-party is platsak, maar sal steeds ŉ oorwinning vier tydens vanjaar se algemene verkiesing, het die City Press Sondag berig. “Ons het nie geld nie. Ons is in ŉ geldelike verknorsing. Ons sukkel, maar ons is vasberade,” het Lekota, leier van Cope, gesê. “Cope sal die verkiesing met menslike kapitaal wen.” Lekota was die afgelope paar jaar in ŉ leierskapdispuut gewikkel met die voormalige premier van Gauteng, Mbhazima Shilowa. Die Johannesburgse hooggeregshof het in Oktober beslis dat Lekota die party se regmatige leier is. Lekota het aan die koerant gesê dat die leierskapstryd mense ontmoedig het om by die party aan te sluit. Hy het egter gevoel dat dit ŉ “politieke masjien” kan wees “waarmee rekening gehou moet word”. Die party het tydens die algemene verkiesing in 2009 ongeveer 1.3 miljoen stemme verwerf. Prof. Adam Habib, visekansellier van Wits-universiteit, het aan die City Press gesê Cope se geloofwaardigheid as lewensvatbare opposisie is vernietig. “Hulle het nie ŉ kat se kans om ooit weer daardie stemme te werf nie,” het Habib glo gesê. -SAPA